Project:Modprofix/Goals/bg

В рамките на проекта ще се работи по няколко теми, свързани с процеси с фиксирани правила на развитие, като генетични алгоритми, алгоритъм на мравките, генетични мрежи, модификации на играта “Живот” и други. Това са методи за приближено решаване на трудни задачи идващи от реалния живот и практиката, за които е важно времето за намиране на решението и може да се направи компромис с неговата точност. Тези качества са особено важни когато става въпрос за управление на динамични процеси.

За описание на моделите ще се използва апаратът на обобщените мрежи. Това е качествено нов подход в областта. Така ще може в детайли да се проследят отделните процеси и взаимодействията между тях, което ще даде възможност за избягване на някои текущи недостатъци и постигане на по-добри резултати.

Основна цел на проекта е с помощта на ОМ да се разработят нови подобрени методи и да се приложат към задачи от реалния живот: икономика, телекомуникации, биология, полски и горски пожари и други. С това ще допринесем както за решаването на значими икономически и социални проблеми, така и за развитието на съответното научно направление.